CELEX: 32020R1274
Language: hu
Date: 2020-07-01 00:00:00
Title: A Bizottság (EU) 2020/1274 felhatalmazáson alapuló rendelete (2020. július 1.) a harmadik országokból Spanyolországba behozott cirokra vonatkozó importvám tekintetében alkalmazandó átalányalapú csökkentés mértékének megállapításáról

14.9.2020   
               
               
                  HU
               
               
                  Az Európai Unió Hivatalos Lapja
               
               
                  L 300/24
               
            
         A BIZOTTSÁG (EU) 2020/1274 FELHATALMAZÁSON ALAPULÓ RENDELETE
         (2020. július 1.)
         a harmadik országokból Spanyolországba behozott cirokra vonatkozó importvám tekintetében alkalmazandó átalányalapú csökkentés mértékének megállapításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 185. cikkére,
         mivel:
         
                     (1)
                  
                  
                     A többoldalú kereskedelmi tárgyalások uruguayi fordulóján megkötött megállapodások (2) keretében az Unió kötelezettséget vállalt arra, hogy engedélyezi Spanyolország számára évi 300 000 tonna cirok behozatalát.
                  
               
                     (2)
                  
                  
                     2020. január 1. és 2020. április 26. között Spanyolország összesen 43 069 tonna cirkot importált. Ezen időszak alatt a 642/2010/EU bizottsági rendeletnek (3) megfelelően a cirokra alkalmazandó importvám összege 0 EUR/tonna volt. 2020. április 27. óta, azt követően, hogy az említett rendelet alapján a nullát meghaladó értékű importvám került bevezetésre a cirokra vonatkozóan, Spanyolország 2 366 tonna cirkot importált.
                  
               
                     (3)
                  
                  
                     A behozatali kontingensek maradéktalan kihasználásának biztosítása érdekében az 1296/2008/EK bizottsági rendelet (4) 6. cikke úgy rendelkezik, hogy a 642/2010/EU rendelettel összhangban megállapított importvámra csökkentést lehet alkalmazni.
                  
               
                     (4)
                  
                  
                     A cirok Spanyolországba történő behozatalának a 2020 végéig tartó időszak tekintetében való előmozdítása érdekében a 2020. január 1-jén az 1296/2008/EK rendeletnek megfelelően megnyitott vámkontingens keretében Spanyolországba behozatalra kerülő cirokmennyiségekre a 642/2010/EU rendelettel összhangban megállapított importvám 100 %-ának megfelelő mértékű átalányalapú csökkentést kell alkalmazni,
                  
               ELFOGADTA EZT A RENDELETET:
         
            1. cikk
            A cirokra vonatkozó importvámra az 1296/2008/EK rendelet 6. cikkében említetteknek megfelelően átalányalapú csökkentés alkalmazandó, amelynek mértéke a 642/2010/EU rendelet szerint a cirokra vonatkozóan megállapított importvám 100 %-a. E csökkentés az 1296/2008/EK rendeletnek megfelelően 2020. január 1-jén megnyitott kontingens keretében fennmaradó, Spanyolországba behozatalra kerülő cirokmennyiségek tekintetében alkalmazandó.
         
         
            2. cikk
            Ez a rendelet az Európai Unió Hivatalos Lapjában való kihirdetését követő harmadik napon lép hatályba.
            Ezt a rendeletet 2020. december 31-ig kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. július 1-jén.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 347., 2013.12.20., 671. o.
         
         
            (2)  A Tanács 94/800/EK határozata (1994. december 22.) a többoldalú tárgyalások uruguayi fordulóján (1986–1994) elért megállapodásoknak a Közösség nevében a hatáskörébe tartozó ügyek tekintetében történő megkötéséről (HL L 336., 1994.12.23., 1. o.).
         
            (3)  A Bizottság 642/2010/EU rendelete (2010. július 20.) az 1234/2007/EK tanácsi rendelet alkalmazásának szabályairól (behozatali vámok a gabonaágazatban) (HL L 187., 2010.7.21., 5. o.).
         
            (4)  A Bizottság 1296/2008/EK rendelete (2008. december 18.) a Spanyolországba történő kukorica- és cirokbehozatal és a Portugáliába történő kukoricabehozatal vámkontingenseinek alkalmazására vonatkozó részletes szabályok megállapításáról (HL L 340., 2008.12.19., 57. o.).